Nariadenie Komisie (ES) č. 921/2004
z 29. apríla 2004,
ktorým sa mení a dopĺňa nariadenie (EHS) č. 2191/81, (EHS) č. 429/90 a (ES) 2571/97 vzhľadom na požiadavky smernice Rady 92/46/EHS, ktorou sa stanovujú hygienické predpisy pre výrobu surového mlieka, tepelne ošetreného mlieka a mliečnych výrobkov a ich uvádzanie na trh
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], a najmä na jeho články 10 a 15,
keďže:
(1) článok 1 ods. 3 nariadenia Komisie (EHS) č. 2191/81 z 31. júla 1981 o poskytovaní pomoci na nákup masla neziskovými inštitúciami a organizáciami [2] udáva maslo spĺňajúce podmienky tohto nariadenia.
(2) Článok 1 nariadenie Komisie (EHS) č. 429/90 z 20. februára 1990 o prideľovaní subvencií na koncentrované maslo určené na priamu spotrebu v Spoločenstve prostredníctvom verejnej súťaže [3] určuje koncentrované maslo spĺňajúce podmienky tohto nariadenia.
(3) Článok 1 nariadenia Komisie (ES) č. 2571/97 z 15. decembra 1997 o predaji masla za znížené ceny a o poskytovaní podpôr na smotanu, maslo a koncentrované maslo používané pri výrobe pekárenských výrobkov, zmrzliny a iných potravín [4] určuje maslo, koncentrované maslo a smotanu, ktoré môže byť podporované, keď sa používa na spracovanie do konečných výrobkov spĺňajúcich opatrenia ustanovené týmto nariadením.
(4) Aby sa zabezpečilo, že podpora bude poskytnutá len pre výrobky ponúkajúce vysokú úroveň ochrany zdravia, maslo, koncentrované maslo a smotana uvedené v nariadeniach (EHS) č. 2191/81, (EHS) č. 429/90 a (ES) č. 2571/97 by mali spĺňať požiadavky smernice Rady 92/46/EHS [5] najmä prípravu v schválenom zariadení a plnenie požiadaviek na označovanie zdravotnej neškodnosti, ktoré sú špecifikované v prílohe C kapitola IV časť A tejto smernice.
(5) Z týchto dôvodov by sa nariadenia (EHS) č. 2191/81, (EHS) č. 429/90 a (ES) č. 2571/97 mali zmeniť a doplniť.
(6) Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOHO NARIADENIE:
Článok 1
"- maslo, ktoré:
i) v spracovateľskom štáte zohľadňuje podmienky článku 6 ods. 3 nariadenia Rady (ES) č. 1255/1999 [6] a prispôsobuje sa národnej kvalitatívnej triede uvedenej v prílohe V nariadenia Komisie (ES) č. 2771/1999 [**] Ú. v. ES L 333, 24.12.1999, s. 11. a jeho balenie je podľa toho označené,
ii) spĺňa požiadavky smernice Rady 92/46/EHS [***] Ú. v. ES L 268, 14.9.1992, s. 1., najmä čo sa týka prípravy v schválenom zariadení a plnenia požiadaviek na označovanie zdravotnej neškodnosti, ktoré sú špecifikované v prílohe C kapitola IV časť A tejto smernice;"
Článok 2
"Musí splniť požiadavky smernice Rady 92/46/EHS [*] Ú. v. ES L 268, 14.9.1992, s. 1., najmä čo sa týka prípravy v schválenom zariadení a plnenia požiadaviek na označovanie zdravotnej neškodnosti, ktoré sú špecifikované v prílohe C kapitola IV časť A tejto smernice."
Článok 3
"Maslo, koncentrované maslo a smotana uvedené v bodoch a), b) a c) musia spĺňať požiadavky smernice Rady 92/46/EHS [*] Ú. v. ES L 268, 14.9.1992, s. 1., najmä čo sa týka prípravy v schválenom zariadení a plnenia požiadaviek naoznačovanie zdravotnej neškodnosti, ktoré sú špecifikované v prílohe C kapitola IV časť A tejto smernice."
Článok 4
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Bude sa uplatňovať od 1. mája 2004.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 29. apríla 2004